Lav et referat af nedenstående tekst:

Tekst:
Der er i vandprøver udtaget fra ledningsnettet i en del af Aalborg Centrum fundet bakterier, oplyser Aalborg Forsyning lørdag aften. Indtil videre anbefales de berørte beboere i området mellem Vesterbro/Prinsensgade i vest, Fyensgade/Jyllandsgade i syd, Østre Alle og ud mod Oliehavnen i øst at koge vandet, før de drikker af det eller bruger det til madlavning. På Aalborg Forsynings hjemmeside www.aalborgforsyning.dk kan beboere i området se, om de er omfattet af forureningen. På hjemmesiden kan de også finde svar på de mest centrale spørgsmål om forureningen. Alle husstande i det berørte område bliver informeret direkte ved en skriftlig meddelelse i form af SMS. Da der altså er risiko for forurening af drikkevandet, anbefaler overlæge ved Styrelsen for Patientsikkerhed Anne Hempel Jørgensen, at beboerne i det berørte område tager deres forholdsregler. - Folk i området anbefales at koge vandet, før de drikker det eller bruger det til madlavning. To minutters kogning dræber bakterierne i vandet. Men vandet fra hanerne kan godt bruges til for eksempel tøjvask, kogning af kartofler og lignende, siger Anne Hempel Jørgensen. Distributionschef i Aalborg Forsyning Ole Neerup-Jensen siger: - Vi har i Aalborg Forsyning indledt en intensiv jagt på eventuelle kilder til forureningen. Ifølge Ole Neerup-Jensen er det endnu for tidligt at sige noget om årsagen til forureningen, men han lover, at Aalborg Forsyning vil holde borgerne og medierne løbende orienterede om situationen. Den 20/8-2019 får Aalborg Forsyning resultatet af en række nye vandprøver, som vil vise, om kogeanbefalingen kan ophæves. På hjemmesiden www.aalborgforsyning.dk kan borgere i det berørte område finde svar på de mest centrale spørgsmål om forureningen, og hvordan de skal forholde sig, indtil problemet er løst.

Referat:
Der er fundet bakterier i drikkevandet i en del af Aalborg Centrum, og forsyningen anbefaler borgerne inden for det berørte område at koge vandet, inden de drikker det.